Publication: Magyar Közlöny
Issue: MK-2007-90 (Year: 2007, Number: 90)
Era: 2004-2010
Section: 1996. évi I. törvény (továbbiakban: Médiatörvény), a jelen
Paragraph Index: 908

10. Reklámtámogatás 10.1. A reklám nem élhet vissza a fogyasztó bizalmával, nem használhatja ki tapasztalatlanságát vagy tudatlanságát. 10.2. A reklám nem kelthet félelmet, nem dicsérheti fel az erõszakos magatartást, az emberi és természeti környezet károsítását, az állatok kínzását. 10.3. A reklám nem igazolhat hátrányos faji, vallási vagy nembeli megkülönböztetést, ábrázolása nem sértheti az emberi méltóságot. 10.4. A reklám nem irányulhat nem kellõ mennyiségben rendelkezésre álló árura, szolgáltatásra. 10.5. A reklám nem lehet túlzó, nem vezetheti félre, illetve tévesztheti meg a fogyasztót sem közvetve, sem közvetlenül, különös tekintettel: – termék, szolgáltatás legfontosabb tulajdonságaira, – áru értékére és a ténylegesen fizetendõ teljes árra, – a fizetés egyéb feltételeire, – a szállításra, a cserére, a visszavételre, a javításra és a karbantartásra, – a garanciális feltételekre, – a szerzõi jogokra és ipari tulajdonságokra, – a hivatalos minõsítésre, – a jótékonysági célra fordítandó hányadra. 10.6. A reklám nem élhet vissza a mûszaki és tudományos kutatási eredményekkel. A reklám nem tüntethet fel tudományosan megalapozottnak olyan állításokat, melyek nem azok. A reklámban szereplõ személyek nem kelthetnek olyan képzetet, hogy a terméket orvos ajánlja. 10.7. Az összehasonlításoknak bizonyítható tényen kell alapulni, melyek független forrásból származnak. 10.8. A reklám nem ronthatja más termékek, cég vagy személy hitelét, jó hírnevét, nem másolhatja le más reklámok általános megjelenését, vagy részleteit olyan módon, hogy az félrevezetõ legyen. 10.9. A reklám nem mutathat be olyan személyt, vagy tulajdonát, aki erre elõzetesen nem adott engedélyt. 10.10. A reklám csak magyar nyelvû lehet, ez alól csak a szlogen, illetve a reklámdal képez kivételt, azonban a szlogent magyar nyelven is közölni kell. 10.11. A reklám nem tartalmazhat pornografikus szöveget, illetve nem szólhat öncélúan a szexualitásról. A reklám nem használhat durva vagy a közízlést sértõ szavakat és kifejezéseket. 10.12. Nemzeti ünnepek eseményeirõl, illetve egyházi szertartásokról készített mûsorszámokat megelõzõen vagy azt követõen reklám nem közölhetõ. A jelen szabályzat céljai megvalósulása érdekében a VIDEOKRÓNIKA fõszerkesztõje meghatározhat egyéb olyan mûsorszámokat és mûsoridõket is, amelyekben reklám nem tehetõ közzé. 10.13. Ha közzététel után jut a közmûsor-szolgáltató tudomására, hogy a reklámot nem lehetett volna közvetíteni, köteles haladéktalanul a reklám közvetítését megszüntetni. 10.14. A mûsor támogatója nem befolyásolhatja a mûsorszám tartalmát, illetve elhelyezését. A támogatót a mûsorszám elõtt és az után egyértelmûen meg kell nevezni. A megnevezés nem bírhat reklámértékkel.

Source: https://magyarkozlony.hu/hivatalos-lapok/846f0dfde817f1d30d7cc206a49f45211fe6aed5/dokumentumok/0c7862db11cb3b813d95439e2d3c6fb00e207bcb/letoltes